CELEX: C2006/326/24
Language: et
Date: 2006-12-30 00:00:00
Title: Kohtuasi C-205/05: Euroopa Kohtu (teine koda) 9. novembri 2006.  aasta otsus (Tribunal des affaires de sécurité sociale de Longwy (Prantsusmaa) eelotsusetaotlus) — Fabien Nemec versus Caisse régionale d'assurance maladie du Nord-Est (Võõrtöötajate sotsiaalkindlustus — EÜ artikkel 42 — Määrus (EMÜ) nr 1408/71 — Artikkel 58 — Asbestiga kokkupuutunud töötajatele makstav toetus — Rahaliste hüvitiste arvutamine — Teises liikmesriigis saadud palga arvesse võtmisest keeldumine)

30.12.2006   
            
            
               ET
            
            
               Euroopa Liidu Teataja
            
            
               C 326/12
            
         Euroopa Kohtu (teine koda) 9. novembri 2006. aasta otsus (Tribunal des affaires de sécurité sociale de Longwy (Prantsusmaa) eelotsusetaotlus) — Fabien Nemec versus Caisse régionale d'assurance maladie du Nord-Est
   (Kohtuasi C-205/05) (1)
   
   (Võõrtöötajate sotsiaalkindlustus - EÜ artikkel 42 - Määrus (EMÜ) nr 1408/71 - Artikkel 58 - Asbestiga kokkupuutunud töötajatele makstav toetus - Rahaliste hüvitiste arvutamine - Teises liikmesriigis saadud palga arvesse võtmisest keeldumine)
   (2006/C 326/24)
   Kohtumenetluse keel: prantsuse
   Eelotsusetaotluse esitanud kohus
   Tribunal des affaires de sécurité sociale de Longwy
   Põhikohtuasja pooled
   
      Hageja: Fabien Nemec
   
      Kostja: Caisse régionale d'assurance maladie du Nord-Est
   Kohtuasja ese
   Eelotsusetaotlus — Tribunal des affaires de sécurité sociale de Longwy — EÜ asutamislepingu artikli 39, Euroopa Parlamendi ja nõukogu 29. aprilli 2004. aasta määruse (EÜ) nr 883/2004 sotsiaalkindlustussüsteemide koordineerimise kohta (EMP-s ja Šveitsis kohaldatav tekst) (ELT L 166, lk 1) ja nõukogu 21. märtsi 1972. aasta määruse (EMÜ) nr 574/72, millega kehtestatakse määruse (EMÜ) nr 1408/71 sotsiaalkindlustusskeemide kohaldamise kohta ühenduse piires liikuvate töötajate ja nende pereliikmete suhtes rakendamise kord (EÜT L 74, lk 1), artikli 15 tõlgendamine — Asbestiga kokkupuutunud töötajate toetuse arvutamisel teise liikmesriigi territooriumil saadud palga arvesse võtmata jätmine, kuna selle pealt ei pidanud maksma siseriikliku sotsiaalkindlustussüsteemi makseid
   Resolutiivosa
   Nõukogu 14. juuni 1971. aasta määruse (EMÜ) nr 1408/71 sotsiaalkindlustusskeemide kohaldamise kohta ühenduse piires liikuvate töötajate, füüsilisest isikust ettevõtjate ja nende pereliikmete suhtes, muudetud ja ajakohastatud nõukogu 2. detsembri 1996. aasta määrusega (EÜ) nr 118/97, artikli 58 lõiget 1, mida tõlgendatakse EÜ artiklis 42 sätestatud eesmärgi kohaselt, eeldab, et sellistel asjaoludel nagu põhikohtuasjas, tuleb nendest sätetest esimesena nimetatud sättes silmas peetud “keskmise palga” arvutamisel võtta arvesse palka, mida asjaomane isik oleks tema ametialase karjääri arengut arvestades tõenäoliselt saanud, kui ta oleks jätkanud töötamist selles liikmesriigis, kus asub pädev asutus.
   
      (1)  ELT C 182, 23.7.2005.